Са друге стране, Немачка је у рат ушла са новим борбеним концептом - блицкригом, и није рат посматрала као тотални рат. Народ и привреда нису били припремљени за дуготрајни рат, а држава је и даље водила политику да је женама место у кући, и оне нису мобилисане, нити су радиле у фабрикама. Званично, Немачка није прихватила да се налази у тоталном рату до Гебелсовог Говора у Спортпаласту 18. фебруара 1943.